b"\n_START_ARTICLE_\nMysteriefortelling\n_START_PARAGRAPH_\nMysteriefortelling er et l\xc3\xb8st definert begrep som ofte benyttes som synonym for detektivfortelling, men kan ogs\xc3\xa5 begrenses til bestemt undersjanger hvor fokuset ligger p\xc3\xa5 mysteriet og ikke den kriminelle handlingen.\n_START_SECTION_\nUtydig begrep\n_START_PARAGRAPH_\nMysteriefortelling er med andre ord en roman eller novelle hvor en detektiv l\xc3\xb8ser et mysterium. Begrepet \xc2\xabmysteriefortelling\xc2\xbb (engelsk \xc2\xabmystery fiction\xc2\xbb) kan noen ganger begrenses til de detektivfortellinger hvor hovedvekten er lagt p\xc3\xa5 en g\xc3\xa5te og dennes logiske l\xc3\xb8sning (\xc2\xabhvem gjorde det?\xc2\xbb) som en kontrast til de s\xc3\xa5kalte hardkokte detektivfortellinger hvor fokuset isteden ligger p\xc3\xa5 spenningen (\xc2\xabaction\xc2\xbb) og en s\xc3\xa5kalt skitten realisme. Imidlertid kan en mer generell bruk av \xc2\xabmysterium\xc2\xbb, om enn ikke praktisk, bli benyttet for \xc3\xa5 beskrive en hvilken som helst kriminalfortelling, selv der hvor intet mysterium skal l\xc3\xb8ses._NEWLINE_Eksempelvis beskriver den amerikanske bransjeorganisasjonen av profesjonelle forfattere, Mystery Writers of America, organisasjonen av mysterie-, detektiv- og kriminalfortellinger, grunnlagt i 1945, seg selv som \xc2\xabden fremste organisasjon av mysterieforfattere, profesjonelle alliert til feltet kriminalfortellinger, kommende kriminalforfattere, og de som er lojale til sjangeren\xc2\xbb._NEWLINE_Selv om begrepet \xc2\xabmysteriefortelling\xc2\xbb blir normalt assosiert med kriminalsjangeren kan det i mange situasjoner referere til fullstendig ulik sjanger hvor fokuset ligger p\xc3\xa5 det overnaturlige mysterium (selv om ingen kriminell handling l\xc3\xb8ses). Denne bruken var vanlig i amerikansk kiosklitteratur, i s\xc3\xa5kalt \xc2\xabpulp magazines\xc2\xbb p\xc3\xa5 1930- og 1940-tallet hvor titler som Dime Mystery, Thrilling Mystery og Spicy Mystery tilb\xc3\xb8d det som p\xc3\xa5 denne tiden ble beskrevet som historier av \xc2\xabweird menace\xc2\xbb, \xc2\xabmerkelige trusler\xc2\xbb. Det var overnaturlig skrekkfortellinger i samme stemningen som de fordums teaterfremstillingene Grand Guignol. Denne sjangren ble kontrastert med parallelle titler som Dime Detective, Thrilling Detective og Spicy Detective som inneholdt konvensjonell hardkokt kriminalfortellinger. Den f\xc3\xb8rste bruken av \xc2\xabmysterie\xc2\xbb i denne mening var av Dime Mystery som begynte som et ordin\xc3\xa6rt kriminalmagasin, men hvor innholdet ble endret til \xc2\xabmerkelige trusler\xc2\xbb i l\xc3\xb8pet av 1933\n_START_SECTION_\nSjangerens begynnelse\n_START_PARAGRAPH_\nMange har fremmet at den f\xc3\xb8rste amerikanske mysteriefortelling er Mordene i Rue Morgue av Edgar Allan Poe (1841), fulgt av The Woman in White (Kvinnen i hvitt, 1860) av Wilkie Collins. Collins skrev flere i den samme \xc3\xa5nd, blant annet The Moonstone (M\xc3\xa5nesteinen, 1868) som betraktes som hans fremste roman. Sjangeren begynte \xc3\xa5 ekspandere ved \xc3\xa5rhundreskiftet med utviklingen av billige romaner og magasiner, \xc2\xabdime novels\xc2\xbb og \xc2\xabpulp magazines\xc2\xbb. B\xc3\xb8ker var spesielt hensiktsmessige for sjangeren for de mange forfattere som skrev i den p\xc3\xa5 1920-tallet. Et viktig bidrag til mysteriefortellingen var utviklingen av mysteriefortellinger for ungdom skrevet av Edward Stratemeyer. Han var den som utviklet og skrev de f\xc3\xb8rste Hardyguttb\xc3\xb8kene og den tilsvarende serien for unge piker, mysteriene til Nancy Drew \xe2\x80\x93 Fr\xc3\xb8ken Detektiv, under henholdsvis pseudonymene Franklin W. Dixon og Carolyn Keene, senere skrevet av hans datter Harriet S. Adams og andre forfattere. 1920-tallet ga ogs\xc3\xa5 vekst for en av de fremste mysterieforfattere siden, engelske Agatha Christie._NEWLINE_Den massive populariteten til \xc2\xabpulp magazines\xc2\xbb p\xc3\xa5 1930- og 1940-tallet fremmet interessen for mysteriefortellinger. Da fjernsyn ble popul\xc3\xa6rt p\xc3\xa5 1950-tallet sank interessen for de samme magasinene, og i dag er det p\xc3\xa5 det amerikanske markedet kun to igjen: Alfred Hitchcock's Mystery Magazine og Ellery Queen's Mystery Magazine. Forfatteren av detektivfortellinger, Ellery Queen, et pseudonym for Frederic Dannay og Manfred B. Lee, er ogs\xc3\xa5 kreditert for den fortsatte interesse i mysteriefortellinger._NEWLINE_Interessen for mysteriefortellinger har fortsatt til i dag p\xc3\xa5 grunn av de ulike fjernsynsserier som har benyttet mysterietemaet i mange \xc3\xa5r og de mange ungdomsromaner og tilsvarende romaner for voksne som fortsatt blir utgitt. Det er en del overlappingen med sjangeren \xc2\xabthriller\xc2\xbb og spenningsromaner, og forfattere i disse sjangrene kan betrakte seg selv som mysterieforfattere. Tegneserier og ikke minst tegneserieromaner (eller g\xc2\xabrafiske romaner\xc2\xbb) har videref\xc3\xb8rt tradisjonen, og tilpasninger til film har ogs\xc3\xa5 bidratt til gj\xc3\xb8re sjangeren popul\xc3\xa6r i nyere tid_NEWLINE_Denne popul\xc3\xa6re sjangeren har ogs\xc3\xa5 gjort i sitt inntog p\xc3\xa5 Internett med utallige nettsteder dedikert for hvert aspekt av sjangeren, selv noen f\xc3\xa5 som er p\xc3\xa5st\xc3\xa5tt skrevet av ekte detektiver."